Всички документи, произхождащи от Руанда трябва да бъдат заверени от министерството на външните работи на Руанда. Тъй като България няма посолство в Руанда, процедурата е проблематична. Един вариант е ако успеете да убедите посолството ни в Нигерия да завери документите с печата на външното министерство на Руанда. Това вероятно няма да стане, тъй като българското посолство в Нигерия не разпознава заверката на министерство на Руанда. Тогава печатът на министерството трябва да се завери от посолството на Нигерия в Руанда (ако такова има). След това печатът на нигерийското посолство трябва да се завери от външното министерство на Нигерия. А след това, тази заверка да се завери и от българското посолство в Нигерия. Има и други варианти и нюанси, които ще станат ясни в процеса на заверките. Най-накрая, след като имате заверка от българското посолство, документите трябва да се преведат от заклет преводач и да се заверят от българското външно министерство. За да се извърши цялата поредица от действия, често се търсят опростени варианти, които да отговарят на законовите изисквания. Във всички случаи е нужен изключително професионален и същевременно изобретателен подход.